turjo4nis/wikipedia-bn-dump-20250701 huggingface dataset:
গরাম

ছোটনাগপুর মালভূমি অঞ্চলের বেশিরভাগ গ্রামের প্রধান দেবতা হলেন গরাম। গরাম গ্রাম রক্ষার দেবতা। গাছের তলা ছাড়া গরাম থান হয় না। গরাম হচ্ছে সর্বোচ্চ শক্তির প্রতীক। সমস্ত ক্ষমতা শীর্ষ হচ্ছে গরাম, যা পাওয়ার অফ সুপ্রিম। গরাম দেবতার কোন মন্দির নেই। গরামের পুজা গরাম থানে করা হয়। গরামের কোন মূর্তি পুুুজা করা হয় না। ধান্যরোপণ শুভারম্ভ করবার আগে গ্রামবাসীরা 'জাহির থান', 'গরাম থান'-এ 'গরাম দেবতা 'র কাছে সম্মিলিতভাবে গরাম পুুুজা করা হয়। গরাম শব্দটি একটি কুুড়মালি ভাষার শব্দ। গরাম পুুুজা হলো বুড়হাবাপ, মাহামাঞ, ধরম ঠাকুর, বানসিং ঠাকুরের এই পঞ্চঠাকুুুরের পূজা। অন্য মতে, গ্রাম থেকে গরাম শব্দের উৎপত্তি।(গ্রাম > গরাম) সাঁওতালরা একে বলে 'এরোক পুুুজা', কুুড়মিরা একে বলে 'গরাম পুুুুজা বা জাঁতাল পুুুুজা', ভীলরা বলে 'বিদরী পুুুুজা'। এই পুুুুজায় পাঁঠা ছাগল, ভেড়া, মুুরগি, পায়রা, শুয়োর ইত্যাদি বলি দেওয়া হয়। ঝাড়গ্রামের প্রবীণ লোকসংস্কৃতির গবেষক সুব্রত মুখোপাধ্যায় এ প্রসঙ্গে বলেছেন, 'গরাম থান'-এ(দেবস্থান) পোড়ামাটির তৈরি হাতি ঘোড়ার ছোট ছোট "ছলন"(মূর্তি) থাকে। এই গ্রামদেবতা সব শক্তির উৎস ও বিঘ্ন বিনাশক। হাতির বিশালাকৃতি ও অসীম শক্তির কারণে প্রাচীনকাল থেকেই তার উপর দেবত্ব আরোপিত হয়েছে। মানুষের বিশ্বাস, দেবস্থানে হাতি থাকলে গ্রামের কারও কোনও ক্ষতি হবে না। গরাম পুুুজা গ্রামের মাহাতো বা নাইঞারা করেন, কোন ব্রাহ্মণ পুুুুরোহিতের প্রয়োজন হয় না। যদি প্রসব হ'তে কোন মায়ের আরও বেশি সময় লাগে, তবে গর্ভবতী মেয়ের মা বাবা মানত করে গরাম দেবতার উদ্দেশ্যে ফল, মুরগী ইত্যাদি দিয়ে। যাতে করে গর্ভবতী মায়ের ও শিশুর কোন অসুবিধা না হয়।

শ্লোগান রূপে ব্যবহার 
কুড়মি মাহাতো জনগোষ্ঠী গরাম দেবতাকে স্মরণ করতে 'জয় গরাম' শ্লোগান ব্যবহার করেন। এটা কোন রাজনৈতিক শ্লোগান নয়, কুুড়মিদের সমাজ আন্দোলনের ধর্মীয় শ্লোগান, যা কুুড়মিদের সামাজিক আন্দোলনের পতাকাতেও ব্যবহৃত হয়।

ধারক ও বাহক 
গরামের পুুুজা কুুড়মি, লোধা, বাউরী, ভূমিজ, সাঁওতাল, মুন্ডা, ওঁরাং, ভীল, গোন্ড, ডোম, ঘাসি, খেড়িয়া প্রভৃতি আদিবাসী কৃৃৃৃষিজীবী, তফশিলি জনগোষ্ঠীর মানুুষেরা করেন।(pp:৮১)

ভৌগোলিক এলাকা 
এই পুুুজা ঝাড়খণ্ড, পশ্চিমবঙ্গ, উড়িষ্যা, ছত্রিশগড় প্রভৃতি রাজ্যে করা হয়।

উৎপত্তি 
গরাম দেবতা আদি দেবতা। প্রাচীন ভারতীয়দের দ্বারা আরাধিত গরাম - দেবতা বৈদিক অথবা পৌরাণিক দেবতাদের পর্যায়ভুক্ত হন নি। ড. পশুপতি প্রসাদ মাহাত বলেন, গরাম পুজো খুবই প্রাচীন। বিভিন্ন সংস্কৃতির আগ্রাসনও তা বিনষ্ট করতে পারেনি। আদি জনজাতির কৃষি সভ্যতার এই পরম্পরা কুড়মি জনজাতির সংস্কৃতির হাত ধরে আজও স্বমহিমায় সর্বত্রই গরাম পুজো পালিত হচ্ছে। আর এক বিশেষজ্ঞ ড. ক্ষিতিশচন্দ্র মাহাতোর মতে, আদি জনজাতি জঙ্গল জীবন থেকে গ্রাম্য সভ্যতা গড়ে তোলে, তাঁরাই গ্রাম রক্ষার দেবতা হিসেবে গরাম পুজো পালন করে আসছেন।

তথ্যসূত্র
মা নদী

মা নদী (  , লাও : ນ້ຳມ້າ / Nam Ma ) হল উত্তর-পশ্চিম ভিয়েতনামে উৎপন্ন এশিয়ার একটি নদী। এটি ভিয়েতনাম, লাওসের মধ্য দিয়ে ৪০০ কিলোমিটার প্রবাহিত হয়ে এবং আবারও ভিয়েতনাম হয়ে টনকিন উপসাগরে সমুদ্রের সাথে মিলিত হয়েছে।

মা নদীর প্রধান উপনদীগুলি হল চু নদী (লাওসে নাম স্যাম নদী নামেও পরিচিত), বুওই নদী এবং কাও চাই নদী । এই সবগুলি নদী উত্তর মধ্য ভিয়েতনামের থানহ হোয়া প্রদেশে মা নদীতে এসে মিলেছে।

মা নদী সৃষ্ট মা নদীর ব-দ্বীপ (থানহ হোয়া ব - দ্বীপ নামেও পরিচিত) হল ভিয়েতনামের তৃতীয় বৃহত্তম ব-দ্বীপ।

মা নদীর ব-দ্বীপ ভিয়েতনামের দক্ষিণ সীমান্তের কাছে ছিল। এটি খ্রিস্টপূর্ব ২য় শতাব্দীতে ন্যানিউয়ের শাসনের অধীনে ভিয়েতনামের দক্ষিণের দুটি এলাকা কু - চ্যানের কেন্দ্র ছিল ।

তথ্যসূত্র 

এশিয়ার আন্তর্জাতিক নদী
হেনরি উইন

হেনরি (বা হেনরি ) উইন (১৯৯০ - ১৯৮৯) একজন বেলজিয়ান সুরকার এবং পিয়ানোবাদক ছিলেন। 

উইন দুটি বেলজিয়ান চলচ্চিত্রের জন্য সঙ্গীত স্কোর রচনা করেছেন এবং "হেনরি উইন এট সেস রাইথমস" নামে একটি দলের সাথে পিয়ানোবাদক হিসাবে কাজ করেছেন। 

উইনের রচনাগুলি অন্তত আংশিকভাবে সঙ্গীত প্রকাশনা সংস্থা ""ল'আর্ট বেলজ" দ্বারা প্রকাশিত হয়েছিল, যার  সুরকার লিওন ফ্রিংস ।

চলচ্চিত্র 

 ১৯৩৬ - J'ai gagné un million
 ১৯৩৭ - লে রোই সোল্ডাত

তথ্যসূত্র

বহিঃসংযোগ 

  (as Henry Wyn)
  (as Henri Wyn)
২০শ শতাব্দীর পিয়ানোবাদক
১৯৮৯-এ মৃত্যু
১৯১০-এ জন্ম
বেলজীয় পিয়ানোবাদক
পুরুষ সুরকার
খালিদ আল ইব্রাহিম

খালিদ হাজিয়া (জন্ম ২৮ আগস্ট ১৯৯২) হলেন একজন পেশাদার কুয়েতি ফুটবলার যিনি বর্তমানে আল-কদিসিয়া ক্লাবের হয়ে একজন ডিফেন্ডার হিসেবে খেলছেন। তিনি কুয়েতি ফুটবল খেলোয়াড় এবং পরিচালক মুহাম্মাদ ইব্রাহিম হাজিয়ার ছেলে এবং তার ভাই আহমাদ আল ইব্রাহিম তার প্রতিদ্বন্দ্বী হিসেবে আল-আরাবির হয়ে খেলেন।

আন্তর্জাতিক গোল 
 গোল এবং ফলাফলের তালিকায় প্রথমে কুয়েতের গোল সংখ্যা।

তথ্যসূত্র 

১৯৯২-এ জন্ম
জীবিত ব্যক্তি
কুয়েতি ফুটবলার
রক্ষণভাগের পুরুষ ফুটবল খেলোয়াড়
কুয়েতি আন্তর্জাতিক পুরুষ ফুটবলার
২০১৫ এএফসি এশিয়ান কাপের খেলোয়াড়
কুয়েত শহরের ফুটবলার
কুয়েত প্রিমিয়ার লিগের খেলোয়াড়

পুরুষ ফুটবল রক্ষণভাগের খেলোয়াড়
গেড রাইট

গেড রাইট একজন ভিজ্যুয়াল ইফেক্ট শিল্পী। আয়রন ম্যান 2 চলচ্চিত্রে তার কাজের জন্য তিনি ৮৩ তম একাডেমি পুরস্কারে মনোনীত হন। তিনি তাঁর মনোনয়ন জেনেক স্যারস, বেন স্নো এবং ড্যান সুডিকের সাথে ভাগ করেছেন। তিনি ইনসেপশনে হেরে যায়।

নির্বাচিত চলচ্চিত্র 

 হ্যারি পটার অ্যান্ড দ্য গবলেট অফ ফায়ার (২০০৫)
 হ্যারি পটার অ্যান্ড দ্য অর্ডার অফ দ্য ফিনিক্স (২০০৭)
 কোয়ান্টাম অফ সোলেস (২০০৮)
 আয়রন ম্যান 2 (২০১০)
 ম্যান অফ স্টিল (২০১৩)
 বিদ্রোহী (২০১৫)
 সোনিক দ্য হেজহগ (২০২০)
 সোনিক দ্য হেজহগ 2 (২০২২)

তথ্যসূত্র

বহিঃসংযোগ 

 
জন্মের স্থান অনুপস্থিত (জীবিত ব্যক্তি)
জন্মের বছর অনুপস্থিত (জীবিত ব্যক্তি)
বিশেষ আবহ ব্যক্তিত্ব
জীবিত ব্যক্তি
ফাহাদ রেহমানি

ফাহাদ রেহমানি (    ) একজন পাকিস্তানি অভিনেতা এবং টেলিভিশন পরিচালক। তিনি প্রথম টেলিভিশন সিরিজ ধুন্ড (২০১৭)  এবং খালিশ (২০১৮) তে কাজের জন্য পরিচিতি পান।

কর্মজীবন 
ফাহাদ রেহমানি তেরে বিনা নাটকের মাধ্যমে তার অভিনয় জীবন শুরু করেন।  তিনি টিভি ওয়ান পাকিস্তানের জন্য ধুন্দ  নাটক সিরিজ এবং জিও এন্টারটেইনমেন্টের জন্য খলিশ- এ কাজের জন্য তিনি পরিচিতি লাভ করেন। তিনি সামি খানের সাথে তেরে বিনা, শামিল খান ও জাহিন তাহিরার সাথে নীলম মুনির এছাড়াও শাব্বির জান এবং মেরা হক নাটক পরিচালনা করেছেন।

চলচ্চিত্র

টেলিভিশন

তথ্যসূত্র

বহিঃসংযোগ 

 
জন্মের স্থান অনুপস্থিত (জীবিত ব্যক্তি)
জীবিত ব্যক্তি
জন্মের বছর অনুপস্থিত (জীবিত ব্যক্তি)
উৎসবিহীন তথ্যসহ সকল নিবন্ধ
ভূষণা

ভূষণা বাংলাদেশের মধ্যযুগীয় একটি জনপদ, রাজ্য, শহর, চাকলা এবং যশোর-ফরিদপুর অঞ্চলীয় একটি থানা। ভূষণা জনপদের কেন্দ্র বর্তমান ফরিদপুর জেলার মধুখালী উপজেলায় অবস্থিত। আর ভূষণা থানার কেন্দ্র বর্তমানে বোয়ালমারী নামে পরিচিত। আধুনিক যুগে ভূষণা নামটি ধরে রেখেছে মধুখালী উপজেলার নওপাড়া ইউনিয়নের একটি গ্রাম।

ফরিদপুর জেলা
যশোর জেলা
শাবিব আল-খালিদি

শাবিব আল-খালিদি (জন্ম ১১ আগস্ট ১৯৯৮) হলেন একজন কুয়েতি পেশাদার ফুটবলার যিনি কাজমা ক্লাব এবং কুয়েত জাতীয় দলের হয়ে খেলেন।

আন্তর্জাতিক অগ্রগতি 
২০১৯ সালের ১৪ নভেম্বর তারিখে, ফিফা বিশ্বকাপ বাছাইপর্বে আন্তর্জাতিকভাবে তার অভিষেক হয় এবং কুয়েতের হয়ে তিনি এই ম্যাচে একটি গোল করেন, চীনা তাইপেই-এর বিপক্ষে কুয়েত ঐ ম্যাচটিতে ৯-০ গোলের বড় একটা জয় পায়।

আন্তর্জাতিক গোল 
গোল এবং ফলাফলের তালিকায় কুয়েতের গোল প্রথমে উল্লেখ করা হয়েছে।

পুরস্কার 
কাজমা
কুয়েত আমির কাপ: ২০২২

স্বতন্ত্র
কুয়েত প্রিমিয়ার লিগ সর্বোচ্চ গোলদাতা: ২০২১–২২

তথ্যসূত্র

বহিঃসংযোগ
 
 

১৯৯৮-এ জন্ম
জীবিত ব্যক্তি
কুয়েতি ফুটবলার
মধ্যমাঠের আন্তর্জাতিক পুরুষ ফুটবলার
কুয়েতি আন্তর্জাতিক পুরুষ ফুটবলার
কাজমা ক্রীড়া ক্লাবের খেলোয়াড়
আল-সাহেল (কুয়েত) ক্রীড়া ক্লাবের খেলোয়াড়
কুয়েত প্রিমিয়ার লিগের খেলোয়াড়
পুরুষ ফুটবল ফরোয়ার্ড
ইউএই প্রো লিগের খেলোয়াড়
লাস্ট স্টোরিজ ২

লাস্ট স্টোরিজ ২ হলো ২০২৩ সালের একটি হিন্দি ভাষার সংকলন চলচ্চিত্র, এটি ২০১৮ সালের চলচ্চিত্র লাস্ট স্টোরিজ-এর দ্বিতীয় কিস্তি। মোট চারটি আলাদা আলাদা কাহিনী নিয়ে নির্মিত এই সংকলন চলচ্চিত্রের পরিচালকও চারজন, তারা হলেন আর. বাল্কি, কঙ্কনা সেন শর্মা, অমিত রবীন্দ্রনাথ শর্মা এবং সুজয় ঘোষ। চলচ্চিত্রটির প্রযোজক দুইজন, একজন হলেন আরএসভিপি মুভিজের রনি স্ক্রুওয়ালা এবং আরেকজন হলেন ফ্লাইং ইউনিকর্ন এন্টারটেইনমেন্টের অসি দুয়া। চলচ্চিত্রটিতে অভিনয় করেছেন অমৃতা সুভাষ, অঙ্গদ বেদী, কাজল, তামান্না ভাটিয়া, কুমুদ মিশ্র, মৃণাল ঠাকুর, নীনা গুপ্তা, তিলোত্তমা সোম, বিজয় বর্মা এবং অন্যান্যরা।

অভিনয়ে
মেইড ফর ইচ আদার - আর. বাল্কি
ম্রুনাল ঠাকুর - বেদা এম. কৌশল
নীনা গুপ্তা - কমলী কৌশল, বেদার দাদী
অঙ্গদ বেদী - অর্জুন বল্ল, বেদার বাগদত্তা
দ্য মিরর - কঙ্কনা সেন শর্মা
তিলোত্তমা সোম - ঈশিতা সেনগুপ্ত
অমৃতা সুভাষ - সীমা কে. মাত্রে, ঈশিতার গৃহকর্মী
কঙ্কনা সেন শর্মা - সমীরা সেন, ঈশিতার বান্ধবী (কণ্ঠপ্রদান)
শ্রীকান্ত যাদব - কমল মাত্রে, সীমার স্বামী

তথ্যসূত্র

বহিঃসংযোগ

নেটফ্লিক্সের মৌলিক চলচ্চিত্র
নেটফ্লিক্সের হিন্দি ভাষার মৌলিক চলচ্চিত্র
২০২৩-এর চলচ্চিত্র
২০২০-এর দশকের হিন্দি ভাষার চলচ্চিত্র
ভারতীয় ডিরেক্ট টু ভিডিও চলচ্চিত্র
আল আহলি সৌদি ফুটবল ক্লাব

আল আহলি সৌদি ফুটবল ক্লাব (, ; সাধারণত আল আহলি এসএফসি এবং সংক্ষেপে আল আহলি নামে পরিচিত) হচ্ছে জেদ্দা ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৩৭ সালের ১৭ই মার্চ তারিখে প্রতিষ্ঠিত হয়েছে। ৬২,৩৪৫ ধারণক্ষমতাবিশিষ্ট কিং আব্দুল্লাহ স্পোর্টস সিটিতে আল মালাকি নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ আফ্রিকান সাবেক ফুটবল খেলোয়াড় পিতসো মোসিমানে এবং সভাপতির দায়িত্ব পালন করছেন ওয়ালিদ মুয়াস। বর্তমানে সৌদি গোলরক্ষক ইয়াসির আল মোসাইলেম এই ক্লাবের অধিনায়কের দায়িত্ব পালন করছেন। আল আহলি হচ্ছে সৌদি প্রথম বিভাগ লিগের বর্তমান চ্যাম্পিয়ন, যারা ২০২২–২৩ মৌসুমে ক্লাবের ইতিহাসে ১ম বারের মতো শিরোপা জয়লাভ করেছিল।

ঘরোয়া ফুটবলে, আল আহলি এপর্যন্ত ৩২টি শিরোপা জয়লাভ করেছে; যার মধ্যে তিনটি সৌদি পেশাদার লিগ, একটি সৌদি প্রথম বিভাগ লিগ এবং তেরোটি কিং কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৬টি শিরোপা জয়লাভ করেছে; যার মধ্যে একটি আরব চ্যাম্পিয়নস লিগ শিরোপা রয়েছে। তাইসির আল জাসম, ইয়াসির আল মোসাইলেম, সালমান আল মুয়াশর, উমর আল সুমাহ এবং ভিক্তোর সিমোয়েসের মতো খেলোয়াড়গণ আল আহলির জার্সি গায়ে মাঠ কাঁপিয়েছেন।

ইতিহাস 
ক্লাব প্রতিষ্ঠার প্রায় ৩৭ বছর পর, ১৯৭৪–৭৫ মৌসুমে আল আহলি প্রথমবারের মতো সৌদি আরবের পেশাদার ফুটবলের শীর্ষ স্তর সৌদি ক্যাটাগরিজেশন লিগে অংশগ্রহণ করতে সক্ষম হয়েছিল। ১৯৭৪ সালের সালের ২৪শে অক্টোবর তারিখে, সৌদি ক্যাটাগরিজেশন লিগে ক্লাব ইতিহাসে নিজেদের প্রথম ম্যাচে তাহা ইসমাইলের অধীনে আল আহলি আল রাবিইয়ের বিরুদ্ধে ২–০ গোলের ব্যবধানে জয়লাভ করেছিল। ১৯৭৪–৭৫ সৌদি ক্যাটাগরিজেশন লিগে আল আহলি ১১টি জয়ে সর্বমোট ২৫ পয়েন্ট অর্জন করে পয়েন্ট তালিকায় ২য় স্থান অর্জন করেছিল।

আল আহলি ২০০৫–০৬ এএফসি চ্যাম্পিয়নস লিগে অংশগ্রহণ করার মাধ্যমে প্রথমবারের মতো এএফসি চ্যাম্পিয়নস লিগে অংশগ্রহণ করেছে। ২০০৫ সালের ৮ই মার্চ তারিখে, আমিরাতি ক্লাব আল জাওরাআর বিরুদ্ধে মুখোমুখি হওয়ার মাধ্যমে আল আহলি উক্ত প্রতিযোগিতায় অভিষেক করেছে; উক্ত ম্যাচে আল আহলি ২–১ গোলের ব্যবধানে জয়লাভ করেছিল। উক্ত মৌসুমের গ্রুপ পর্বে আল আহলি ৬ ম্যাচে পাঁচ জয়ে ১৫ পয়েন্ট অর্জন করে পয়েন্ট তালিকায় প্রথম স্থান অধিকার করে নকআউট পর্বে উত্তীর্ণ হয়েছিল। নকআউট পর্বে, আল আহলি শেনচেনের কাছে পরাজিত হয়ে প্রতিযোগিতা হতে বিদায় নিয়েছিল।

তথ্যসূত্র

বহিঃসংযোগ 

  

 
১৯৩৭-এ প্রতিষ্ঠিত ফুটবল ক্লাব
১৯৩৭-এ সৌদি আরবে প্রতিষ্ঠিত
সৌদি আরবের ফুটবল ক্লাব
সৌদি পেশাদার লিগের ক্লাব
সাতৈর পরগণা

সাতৈর বাংলাদেশের ফরিদপুর জেলার একটি ঐতিহাসিক পরগণা। মুঘল আমলে সাতৈর ছিল মাহমুদাবাদ সরকারের অন্তর্ভুক্ত। নবাব মুর্শিদকুলি খাঁর আমলে সরকার প্রথা বিলুপ্ত করে চাকলা ব্যবস্থা চালু করা হলে সাতৈর পরগণাকে ভূষণা চাকলার অধীন করা হয়। বর্তমানে সাতৈর ফরিদপুর জেলার বোয়ালমারী উপজেলার অন্তর্গত একটি গ্রাম ও ইউনিয়ন। সাতৈর শাহী মসজিদ ও সড়ক-এ-আজম (গ্র্যান্ড ট্রাঙ্ক রোড) এ পরগণার ঐতিহ্যের বাহক।

আরও দেখুন
 সাতৈর ইউনিয়ন

 সাতৈর মসজিদ

তথ্যসূত্র

উইকিপিডিয়া একত্রীকরণ
চন্দনপুরা নাচঘর

চন্দনপুরা নাচঘর বাংলাদেশের চট্টগ্রামের নবাব সিরাজউদ্দৌলা সড়কের পাশে, চন্দনপুরা ফায়ার সার্ভিস স্টেশনের সীমানায় অবস্থিত প্রাচীন ভবন। ফায়ার সার্ভিস স্টেশনের পাশেই এই জমিদারবাড়ির এই নাচঘর অবস্থিত। এটি সাজ্জালেলার জমিদার বাড়ির নাচঘর হিসেবে পরিচিত। ভবনটি একসময়ে চট্টগ্রাম বিভাগীয় অগ্নিনির্বাপক কার্যালয় হিসেবে ব্যবহৃত হয়েছিল। বর্তমানে এটি প্রস্তাবিত ফায়ার সার্ভিস ও সিভিল ডিফেন্স জাদুঘর হিসেবে সংরক্ষিত। ২৫ বছর পূর্বে নব্বইয়ের দশকে বাংলাদেশ সরকার ভবনটিকে পরিত্যক্ত ঘোষণা করে।

ইতিহাস
চন্দনপুরা এলাকায় জমিদার সাজ্জালেলার দাদার আমলে প্রায় ২৫০ বছর পূর্বে জমিদার বাড়িটি নির্মিত হয়। দাদা ও বাবার পর সাজ্জালেলা জমিদারি লাভ করেন। ব্রিটিশ আমলে সাজ্জালেলার মৃত্যুর পর তার পুরো পরিবার ভারতে স্থানান্তরিত হয়। পরে পাকিস্তান সরকার হিন্দু জমিদারদের জমি অধিগ্রহণ করার সূত্রে এই বাড়িটি সরকারি সম্পত্তিতে পরিণত হয়। পরবর্তীতে সাজ্জালেলার পরিবারের লোকজন ভবনসহ পাশের জমি পুনরুদ্ধারের চেষ্টা করে ব্যর্থ হয়। পাকিস্তান সরকারের আমলে এখানে চট্টগ্রাম বিভাগীয় অগ্নিনির্বাপক কার্যালয় স্থাপন করা হয়। তবে পরবর্তীকালে নগরীর চৌমুহনী এলাকায় চট্টগ্রাম বিভাগীয় অগ্নিনির্বাপক কার্যালয় নির্মিত হলে এটি পরিত্যক্ত হয়ে পড়ে।

স্থাপত্য
শক্ত ইটের গাঁথুনির দোতলা ভবনটি নানা কারুকাজ শোভিত। দেয়ালে নানান কারুকার্যের মধ্যে রয়েছে দেব–দেবী আর ফুল। বাঈজীদের জন্য রয়েছে আলাদা সাজঘর। ভবনে অতিথি কক্ষসহ মোট ১৪টি কক্ষ রয়েছে। নাচঘরের চারদিকে রয়েছে ১০টি দরজা প্রবেশ দরজা। ভবনের এক পাশে দ্বিতীয় তলায় ওঠার একটি সিঁড়ি রয়েছে, বর্তমানে যেটি ধ্বংসপ্রাপ্ত।

চিত্রশালা

তথ্যসূত্র

বহিঃসংযোগ

চট্টগ্রামের বিনোদন অনুষ্ঠানস্থল
বাংলাদেশে ব্রিটিশ উপনিবেশিক স্থাপত্য
১৭৭০-এর দশকে ব্রিটিশ ভারতে প্রতিষ্ঠিত
বেগমদের যুদ্ধ

বাংলাদেশের রাজনীতিতে বেগমদের যুদ্ধ শব্দটি আওয়ামী লীগের শেখ হাসিনা ওয়াজেদ এবং তার প্রতিপক্ষ জাতীয়তাবাদী দলের বেগম খালেদা জিয়ার মধ্যে রাজনৈতিক প্রতিদ্বন্দ্বিতাকে বোঝায়।

ইতিহাস 
আওয়ামী লীগ এবং জাতীয়তাবাদী দলের মধ্যে রাজনৈতিক প্রতিদ্বন্দ্বিতা শুরু হয়েছিল স্বাধীনতা পরবর্তী কোন এক সময়ে, যখন বাংলাদেশের স্বাধীনতার ঘোষক আলোচনা শুরু হয়েছিলো। অনেক সূত্র বলে স্বাধীনতার ঘোষক ছিলেন শেখ মুজিবুর রহমান, যিনি শেখ হাসিনার পিতা। তবে কারো কারো মতে স্বাধীনতার ঘোষক জিয়াউর রহমান, যিনি ছিলেন খালেদা জিয়ার স্বামী। এই বিরোধগুলি সম্পর্কে কয়েক দশক ধরে উভয়ের মধ্যে প্রতিদ্বন্দ্বিতা রয়েছে যার ফলে ব্যাপক জাতীয় সহিংসতা হয়েছে।

পরবর্তী ফলাফল 
শেখ হাসিনা ২০০৯ সাল থেকে ক্ষমতায় থাকার কারণে এই শব্দটির ব্যবহার হ্রাস পেয়েছে এবং খালেদাকে দীর্ঘদিন ধরে গ্রেপ্তার করা হয়েছে ফলস্বরূপ অনেক লোক বিশ্বাস করেছিল যে হাসিনা এই রাজনৈতিক প্রতিদ্বন্দ্বিতাগুলির একমাত্র বিজয়ী ২০২৪ সালের ৫ই আগস্ট ছাত্র জনতার গণঅভ্যুত্থানে হাসিনা পালিয়ে ভারতে যাওয়ার আগ পর্যন্ত ।

তথ্যসূত্র 

খালেদা জিয়া
শেখ হাসিনা
বাংলাদেশের রাজনীতি
বাংলাদেশের রাজনৈতিক পরিভাষা
সেন্ট্রাল ডিপোজিটরি বাংলাদেশ লিমিটেড

সেন্ট্রাল ডিপোজিটরি বাংলাদেশ লিমিটেড বাংলাদেশের একটি সরকারি প্রতিষ্ঠান। দেশের সিকিউরিটি বিতরণ, স্থানান্তর এবং নিষ্পত্তিকে কম্পিউটারাইজড বুক এন্ট্রি পদ্ধতিতে সম্পাদন করাই এই প্রতিষ্ঠানের মূল উদ্দেশ্য। প্রতিষ্ঠানের বর্তমান চেয়ারম্যান হলেন তপন চৌধুরী।

ইতিহাস 
শেয়ারবাজারের মনিটরিংয়ের জন্যই মূলত এ প্রতিষ্ঠানের সৃষ্টি। শেয়ারবাজারে বিনিয়োগকারীরা যখন লেনদেন করে, তখন শেয়ারের মালিকানা পরিবর্তিত হয়। লেনদেন সম্পন্ন হওয়ার সাথে সাথে ইলেক্ট্রনিক সিস্টেমে শেয়ারের মালিকানা পরিবর্তন করার কাজটি করে থাকে। এই বুক এন্ট্রি কাজের জন্য সেন্ট্রাল ডিপোজিটরি বাংলাদেশ লিমিটেড প্রতিষ্ঠিত হয় ২০ আগস্ট, ২০০০ সালে। প্রতিষ্ঠার পেছনে রাষ্ট্রায়ত্ত বাণিজ্যিক ব্যাংক, বেসরকারি বাণিজ্যিক ব্যাংক এবং বিদেশি বাণিজ্যিক ব্যাংকগুলোর পাশাপাশি ইনভেস্টমেন্ট কর্পোরেশন অব বাংলাদেশ, ঢাকা স্টক এক্সচেঞ্জ, চট্টগ্রাম স্টক এক্সচেঞ্জ এবং এশীয় উন্নয়ন ব্যাংকের ভূমিকা ছিলো। ১৪ ফেব্রুয়ারি, ২০০৩ সাল থেকে সিডিবিএল ন্যাশনাল নাম্বারিং এজেন্সি ফর ইন্টারন্যাশনাল সিকিউরিটিজ আইডেন্টিফিকেশন নাম্বার (আইএসআইএন) হিসেবে জার্মান-ভিত্তিক অ্যাসোসিয়েশন অফ ন্যাশনাল নাম্বারিং এজেন্সিস (আন্না) এর বাংলাদেশের অংশীদার হিসাবে কাজ করছে। সিডিবিএল এশিয়া প্যাসিফিক সিএসডি গ্রুপ (এসিজি) এর সদস্য এবং সাউথ এশিয়ান ফেডারেশন অফ এক্সচেঞ্জ (এসএএফই) এর সহযোগী সদস্য। বর্তমানে সিডিবিএল কোম্পানী আইন, ১৯৯৪, ডিপোজিটরি আইন, ১৯৯৯, ডিপোজিটরি বিধিমালা, ২০০০ এবং ডিপোজিটরি (ব্যবহারিক) প্রবিধানমালা, ২০০৩ অনুযায়ী পরিচালিত হচ্ছে।

পরিচালনা 
প্রতিষ্ঠানটি ১৪ সদস্যের একটি পরিচালনা পর্ষদ দ্বারা পরিচালিত হয়। এছাড়াও একটি নির্বাহী কমিটি, একটি অডিট কমিটি এবং একটি ব্যবস্থাপনা কমিটি দৈনন্দিন কার্যক্রম পরিচলনায় নিয়োজিত রয়েছে। 

 বাংলাদেশ ইন্স্যুরেন্স এসোসিয়েশন কর্তৃক মনোনীত সদস্য
 বাংলাদেশ অ্যাসোসিয়েশন অব ব্যাংকস কর্তৃক মনোনীত সদস্য
 বাংলাদেশ এসোসিয়েশন অব পাবলিকলী লিষ্টেড কোম্পানীজ কর্তৃক মনোনীত সদস্য 
 মিউচুয়াল ট্রাস্ট ব্যাংক লিমিটেড কর্তৃক মনোনীত সদস্য 
 প্রাইম ব্যাংক লিমিটেড কর্তৃক মনোনীত সদস্য 
 স্কয়ার ফার্মাসিউটিক্যাল্‌স লিমিটেড কর্তৃক মনোনীত সদস্য 
 ঢাকা স্টক এক্সচেঞ্জ কর্তৃক মনোনীত সদস্য 
 চট্টগ্রাম স্টক এক্সচেঞ্জ কর্তৃক মনোনীত সদস্য 
 ইনভেস্টমেন্ট কর্পোরেশন অব বাংলাদেশ কর্তৃক মনোনীত সদস্য 
 রাষ্ট্রায়ত্ত বাণিজ্যিক ব্যাংকসমূহ কর্তৃক মনোনীত সদস্য 
 সাধারণ বীমা কর্পোরেশন কর্তৃক মনোনীত সদস্য 
 স্ট্যান্ডার্ড চার্টার্ড ব্যাংক কর্তৃক মনোনীত সদস্য 
 এবি ব্যাংক লিমিটেড কর্তৃক মনোনীত সদস্য 
 প্রধান ব্যবস্থাপক, সেন্ট্রাল ডিপোজিটরি বাংলাদেশ লিমিটেড

আরও দেখুন 
 অর্থ মন্ত্রণালয় (বাংলাদেশ)
 আর্থিক প্রতিষ্ঠান বিভাগ
 বাংলাদেশ সিকিউরিটিজ অ্যান্ড এক্সচেঞ্জ কমিশন

তথ্যসূত্র

বহিঃসংযোগ 
বাংলাদেশের অর্থনীতি
বাংলাদেশের আর্থিক সেবাদানকারী কোম্পানি
২০০০-এ প্রতিষ্ঠিত বাংলাদেশী কোম্পানি
২০০০-এ বাংলাদেশে প্রতিষ্ঠিত
বাংলাদেশের সরকারি মালিকানাধীন কোম্পানি
বাংলাদেশের সরকারি সংস্থা
ঢাকা ভিত্তিক সংগঠন
মাহমুদাবাদ

মাহমুদাবাদ (ফার্সি: محمودآباد) সুলতানি আমলের একটি টাঁকশাল শহর। সুলতান নাসিরুদ্দিন মাহমুদ শাহের নামে এর নামকরণ হয়েছিল। মুঘল আমলে এটি ছিল সরকার। মাহমুদাবাদ সরকারের পাশে ছিল ফতেহাবাদ সরকার, খলিফাতাবাদ সরকার ইত্যাদি। মাহমুদাবাদ নামটি পরবর্তীকালে প্রথমে মাহমুদপুর, এরপর মহম্মদপুর নামে রূপান্তরিত হয়। সম্রাট আকবরের সময়ে মাহমুদাবাদে ৮৮টি মহল তথা পরগণা ছিল। তখনকার বাংলার সবচেয়ে বেশি পরগণা ছিল মাহমুদাবাদে।

প্রশাসনিক বিভাজন 

মাহমুদাবাদ সরকারটি আধুনিক যুগের  বৃহত্তর কুষ্টিয়া, ফরিদপুর জেলার পশ্চিমাঞ্চল (আলফাডাঙ্গা উপজেলা, বোয়ালমারী উপজেলা ও মধুখালী উপজেলা), মাগুরা জেলা এবং ঝিনাইদহ জেলা নিয়ে গঠিত ছিল।
মাহমুদাবাদ শহরটি বর্তমানে মাগুরা জেলার মহম্মদপুর উপজেলা শহরে অবস্থিত ছিল।
অক্সিজেন মোড়

অক্সিজেন মোড় হলো বাংলাদেশের চট্টগ্রামের একটি স্থান। এটি বায়েজিদ বোস্তামী থানার অধীনস্থ একটি শহুরে চত্বর।

এটি চট্টগ্রাম সিটি কর্পোরেশনের জালালাবাদ ওয়ার্ডে অবস্থিত। এটি শহরে প্রবেশের দুটি সড়ক প্রবেশদ্বারের অন্যতম। নগরীতে কোন বাস টার্মিনাল না থাকায় সকল বাস ও যাত্রীবাহী যানবাহন এ স্থানে থামার ফলে যাত্রীদের তীব্র যানজটের সৃষ্টি হয়। অক্সিজেন মোড় মহানগরীর ব্যস্ততম এলাকা। শহরের শিক্ষার্থীদের জন্য চালানো বাংলাদেশ সড়ক পরিবহন কর্পোরেশনের "সততা বাস" এই জায়গা থেকে টাইগারপাস পর্যন্ত চলে। চট্টগ্রামের বঙ্গবন্ধু অ্যাভিনিউ অক্সিজেন মোড় থেকে কুয়াইশ পর্যন্ত বিস্তৃত। চট্টগ্রাম জেলার উত্তরাঞ্চলে সড়ক যোগাযোগের জন্য এই স্থানটি অপরিহার্য। রাঙ্গামাটির একমাত্র মহাসড়ক হলো এন১০৬ যেখানে অক্সিজেন মোড় থেকে প্রবেশ করা যায়। এখান থেকে সড়ক পথে মুরাদপুর মোড়ের দূরত্ব ৩ কিলোমিটার। ২৭ ফেব্রুয়ারি ২০২২ সালে মহানগর কর্তৃপক্ষ অক্সিজেন মোড়ের নাম পরিবর্তন করে সৈয়দ আহমদ উল্লাহর নামানুসারে গাউসুল আজম মাইজভাণ্ডারী চত্বর রাখার সিদ্ধান্ত নেয়।

তথ্যসূত্র 

চট্টগ্রামের স্থান
বাংলাদেশের চত্বর
ন্যাম স্যাম নদী

চু নদী ( ভিয়েতনামে নাম,   ) নাম স্যাম নদী বা ন্যাম জাম নদী নামেও পরিচিত ( লাওস,   ) মা নদীর বৃহত্তম উপনদী। এটি পূর্ব লাওসের হাউফান প্রদেশের এক্সাম নিউ শহরের কাছে  ২০৬২ মিটার বড়, যা হুয়া চূড়া থেকে উৎপন্ন হয়েছে এবং ভিয়েতনামের এনজি এন এবং থাঙহ হোয়া প্রদেশের মধ্য দিয়ে পূর্ব দিকে প্রবাহিত। এটি থিউ হোয়া জেলার বাম দিকে মা নদীর সাথে মিলিত হয়েছে।

নদীটি ৩২৫ কিমি দীর্ঘ (লাওসে ১৬৫ কিমি এবং  ভিয়েতনামে ১৬০ কিমি), যার নিষ্কাশন এলাকা  ৭৫৮০কিমি 2 (৪৫৭০কিমি 2 লাওসে এবং ভিয়েতনামে ৩০১০ কিমি 2 )।
এশিয়ার আন্তর্জাতিক নদী
থিউ হোয়া জেলা

থিউ হোয়া হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা ( <i id="mwCQ">huyện</i> ) ।

২০০৩ সালের শুমারি হিসাবে জেলার জনসংখ্যা ১৯০৩৮৩জন।  জেলাটি ১৭৫ কিমি² এলাকা জুড়ে রয়েছে । জেলার রাজধানী ভান হা এ অবস্থিত।

বহিঃসংযোগ 
ওয়েবসাইট : http://thieuhoa.net

তথ্যসূত্র 

থান হোয়া প্রদেশের জেলা
বা থিউক জেলা

বা থিউক হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা ( <i id="mwCQ">huyện</i> ) ।

২০০৩ সালের হিসাবে জেলার জনসংখ্যা ছিল ১০১৩২৩ জন।  জেলার আয়তন ৭৭৭ কিমি²। জেলার রাজধানী কান নাং- এ অবস্থিত।

তথ্যসূত্র
বিম সুন জেলা

বিম সুন হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা-স্তরের শহর ( thị xã )। ২০০৩ সালের শুমারি হিসাবে জেলার জনসংখ্যা ৫৪০৮৪ জন।  জেলাটি ৬৭ কিমি² এলাকা জুড়ে রয়েছে । জেলার রাজধানী বিম সুন এ অবস্থিত।

তথ্যসূত্র

বহিঃসংযোগ
 Bỉm Sơn টাউন

উইকিউপাত্তে স্থানাঙ্ক আছে
রাজাপুর গ্রাম, বোয়ালমারী

রাজাপুর বাংলাদেশের ফরিদপুর জেলার বোয়ালমারী উপজেলার চতুল ইউনিয়নের একটি ঐতিহ্যবাহী গ্রাম। নবাব আব্দুল লতিফ, কবি আব্দুল গফুর নাস্‌সাখ, কাজী মো. সালাহউদ্দীন প্রমুখের জন্মস্থান হিসেবে গ্রামটি ইতিহাসে আলোচিত।

উল্লেখযোগ্য ব্যক্তি
 কাজী আব্দুল ওয়াহহাব
 কাজী ফকির মুহাম্মাদ
 নবাব আব্দুল লতিফ
 আব্দুল গফুর নাস্‌সাখ
 নবাব এ.এফ.এম. আব্দুর রহমান
 কাজী আবুল মনসুর
 কাজী আনোয়ারা মনসুর
 গাজী খোরশেদুজ্জামান
 কাজী মো. সালাহউদ্দীন
 শহিদুল আলম

তথ্যসূত্র 

বসতি
প্রশাসনিক একক
গ্রাম
ফরিদপুর জেলার গ্রাম
চাম থিউ জেলা

চাম থিউ হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা।

২০০৩ সালের শুমারি হিসাবে জেলার জনসংখ্যা ১১০৮১৫ জন।  জেলাটি ৪৩০ কিমি 2 এলাকা জুড়ে। জেলার রাজধানী চাম থিউ এ অবস্থিত।

তথ্যসূত্র 

থান হোয়া প্রদেশের জেলা
যদু প্রসন্ন ভট্টাচার্য

যদু প্রসন্ন ভট্টাচার্য ছিলেন একজন ভারতীয় রাজনীতিবিদ এবং ১৯৭২ সালের নির্বাচনে খোয়াই বিধানসভা কেন্দ্র থেকে ত্রিপুরা বিধানসভার সদস্য।

তথ্যসূত্র 

ত্রিপুরার ভারতীয় জাতীয় কংগ্রেসের রাজনীতিবিদ
ত্রিপুরা বিধানসভার সদস্য ১৯৭২-১৯৭৭
অরুণোদয় সাহা

অরুণোদয় সাহা একজন ভারতীয় বাঙালি শিক্ষাবিদ, প্রাক্তন অধ্যাপক, রাজনীতিবিদ এবং আগরতলা, ত্রিপুরার লেখক। ২০০৭ সালে ত্রিপুরা বিশ্ববিদ্যালয়ের কেন্দ্রীয় বিশ্ববিদ্যালয়ে পরিণত হলে তিনি প্রথম উপাচার্য নিযুক্ত হন।

জীবন 

সাহা ত্রিপুরার বিশালগড়ে একটি ভারতীয় বাঙালি পরিবারে জন্মগ্রহণ করেন। তার বাবা অবনী মোহন সাহা একজন ব্যবসায়ী ছিলেন।

তিনি একজন মেধাবী ছাত্র ছিলেন। তিনি বিএ প্রেসিডেন্সি কলেজ, কলকাতা থেকে, এমএ কলকাতা বিশ্ববিদ্যালয় থেকে এবং পিএইচডি ডিগ্রি লাভ করেন উটাহ স্টেট ইউনিভার্সিটি থেকে অর্থনীতিতে। তিনি ৩ জুলাই, ২০০৭-এ ত্রিপুরা কেন্দ্রীয় বিশ্ববিদ্যালয়ের প্রথম উপাচার্য নিযুক্ত হন এবং ১৮ ফেব্রুয়ারি, ২০১৩-এ অবসর গ্রহণ করেন।

তিনি ভারতীয় রাজনৈতিক দল, ভারতীয় জাতীয় কংগ্রেসের একজন সদস্য। তিনি বলেছিলেন, "আমার পরিবার ঐতিহ্যগতভাবে কংগ্রেসের সাথে ছিল কিন্তু লোকসভার জন্য কংগ্রেস প্রার্থী হিসাবে এই মনোনয়ন কিছুটা অপ্রত্যাশিত। তবে দল আমাকে যেভাবে সম্মানিত করেছে, আমি নির্বাচনেও যথাসাধ্য চেষ্টা করব।”

তিনি একজন স্বীকৃত লেখক। তার লেখা পত্র-পত্রিকায় প্রকাশিত হয়। তিনি কিছু বই প্রকাশ করেছেন।

তার স্ত্রী অধ্যাপক ড. মঞ্জরী চৌধুরী, ২০১০ সালে মারা যান।

আরো দেখুন 

 ত্রিপুরা বিশ্ববিদ্যালয়
 বিশালগড়
 ত্রিপুরা পশ্চিম লোকসভা কেন্দ্র

তথ্যসূত্র 

জীবিত ব্যক্তি
ত্রিপুরার রাজনীতিবিদ
ত্রিপুরার ব্যক্তি
ত্রিপুরার লেখক
ভারতীয় লেখক
ভারতের বিশ্ববিদ্যালয় ও কলেজের প্রধান
ভারতীয় শিক্ষায়তনিক প্রশাসক
ত্রিপুরার ভারতীয় জাতীয় কংগ্রেসের রাজনীতিবিদ
ত্রিপুরা ক্রিকেট অ্যাসোসিয়েশন

ত্রিপুরা ক্রিকেট অ্যাসোসিয়েশন হল ভারতের ত্রিপুরা রাজ্য এবং ত্রিপুরা ক্রিকেট দলের ক্রিকেটের নিয়ন্ত্রক সংস্থা।  এটি ভারতীয় ক্রিকেট কন্ট্রোল বোর্ডের অধিভুক্ত।

তথ্যসূত্র

বহিঃসংযোগ 
 ওয়েবসাইট

ভারতের ক্রিকেট প্রশাসন
ত্রিপুরায় ক্রিকেট
ত্রিপুরা ভিত্তিক সংগঠন
১৯৬৮-এ ত্রিপুরায় প্রতিষ্ঠিত
কিরীটমুকুট

কিরীটমুকুট () হল একটি মুকুট যা সাধারণত হিন্দু প্রতীকীবাদে বিষ্ণুকে আরোপ করা হয়।

রাম-এর মতো বিষ্ণুর অবতারদেরও এটির সহিত চিহ্নিত করা হয়েছে। বিষ্ণুকে তার প্রথম দিকের কিছু মূর্তিতে কিরীটমুকুটের সাথে চিত্রিত করা হয়েছে, যা মথুরা অঞ্চল থেকে চিহ্নিত করা হয়েছে।

বিবরণ
কিরীটমুকুটকে 'সকল মুকুটের মধ্যে সর্বোচ্চ' হিসাবে উল্লেখ করা হয়, এটি শোভাময় শীর্ষের সাথে শেষ হওয়া শঙ্কুযুক্ত টুপির মতো, এর কেন্দ্রে সূক্ষ্ম গিঁট বিশিষ্ট। এটি সামনের দিকে বা এর সমস্ত দিকে রত্নখচিত চক্র বহন করে, পাশাপাশি এটির উপরে এবং নীচের চারপাশে রত্নখচিত ব্যান্ড রয়েছে। টি এ গোপীনাথ রাও-এর মতে, দেবতাদের মধ্যে মুকুটটি একচেটিয়াভাবে বিষ্ণুর জন্য আরোপিত বলে বলা হয়, যখন মানুষের মধ্যে, যারা সম্রাট বা উচ্চতর গভর্নরদের ভূমিকায় অধিষ্ঠিত তাদের এটি করার অনুমতি দেওয়া হয়।

সূর্য দেবতা সূর্যকেও কিরীটমুকুটের সাথে তার মূর্তিচিত্রে উপস্থাপন করা হয়েছে।

কিরীটমুকুট পরা বিষ্ণুর মূর্তি থাইল্যান্ডে পাওয়া গেছে।

তথ্যসূত্র

হিন্দু মূর্তিবিদ্যা
পৌরাণিক বস্তু
গডজিলা এক্স কং: দ্য নিউ এম্পায়ার

গডজিলা এক্স কং: দ্য নিউ এম্পায়ার অ্যাডাম উইনগার্ড পরিচালিতএকটি আসন্ন আমেরিকান দানব চলচ্চিত্র । গডজিলা বনাম কং (২০২১) এর একটি সিক্যুয়েল, এটি কিংবদন্তি ছবি ' মনস্টারভার্স'- এর পঞ্চম ছবি ; গডজিলা ফ্র্যাঞ্চাইজির ৩৮ তম চলচ্চিত্র; কিং কং ফ্র্যাঞ্চাইজির ১৩তম চলচ্চিত্র; এবং পঞ্চম গডজিলা ফিল্ম যা সম্পূর্ণরূপে একটি আমেরিকান ফিল্ম স্টুডিও দ্বারা প্রযোজিত হবে।  চলচ্চিত্রটিতে অভিনয় করেছেন ড্যান স্টিভেনস , রেবেকা হল , ব্রায়ান টাইরি হেনরি , কায়লি হটল (পরবর্তী তিনটি পূর্ববর্তী চলচ্চিত্রের চরিত্রগুলিকে পুনর্ব্যক্ত করেছেন) এবং ফালা চেন ।

করোনা মহামারি চলাকালীন গডজিলা বনাম কং- এর বক্স অফিস এবং স্ট্রিমিং সাফল্যের কারণে , কিংবদন্তি মার্চ ২০২২-এ একটি সিক্যুয়াল ঘোষণা করেছিল এবং সেই ছবির শুটিং বছরের শেষের দিকে শুরু হবে। ২০২২ সালের মে মাসে, ঘোষণা করা হয়েছিল যে উইনগার্ড সরাসরি ফিরে আসবে এবং ড্যান স্টিভেনসকে প্রধান হিসাবে কাস্ট করবে। ২০২২ সালের জুলাই মাসে গোল্ড কোস্ট, কুইন্সল্যান্ডে চিত্রগ্রহণ শুরু হয়েছিল এবং নভেম্বর ২০২২-এ শেষ হয়েছিল৷ ছবিটি ১৫ মার্চ, ২০২৪-এ মুক্তি পাওয়ার কথা রয়েছে৷

অভিনয় 
 ড্যান স্টিভেনস
 রেবেকা হল ডাঃ ইলেন অ্যান্ড্রুজের চরিত্রে
 ব্রায়ান টাইরি হেনরি বার্নি হেইসের চরিত্রে
 কাইলি হটল জিয়া চরিত্রে
 ফালা চেন
 অ্যালেক্স ফার্নস
 রাচেল হাউস

তথ্যসূত্র 

মার্কিন চলচ্চিত্র
২০২৪-এর চলচ্চিত্র
দানব
২০২০-এর দশকের মার্কিন চলচ্চিত্র
২০২০-এর দশকের ইংরেজি ভাষার চলচ্চিত্র
মার্কিন বিজ্ঞান কল্পকাহিনী অ্যাকশন চলচ্চিত্র
মার্কিন ধারাবাহিক চলচ্চিত্র
লিজেন্ডারি পিকচার্সের চলচ্চিত্র
২০২৪-এর ত্রিমাত্রিক চলচ্চিত্র
মার্কিন ক্রসওভার চলচ্চিত্র
২০২৪-এর কাল্পনিক চলচ্চিত্র